Diari Oficial de la Generalitat Valenciana


Sumari del DOGV 3638, del 02-12-1999 (1999/9982)

ORDRE de 4 de novembre de 1999, de la Conselleria de Cultura, Educació i Ciència, que modifica l'Ordre de 12 de maig de 1999, per la qual es convoca concurs públic per a la concessió d'ajudes per a 1999 a associacions juvenils, entitats prestadores de serveis a la joventut, seccions juvenils dels partits polítics i de les organitzacions sindicals tinguen o no personalitat jurídica pròpia, i confederacions i federacions d'associacions d'alumnes no universitaris de la Comunitat Valenciana amb un àmbit d'actuació comunitària.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3638

Data del DOGV
:   02-12-1999

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   1999/9982


Data del document
:   04-11-1999

Organisme emissor
:   Conselleria de Cultura, Educació i Ciència

Tipus de document
:   Ordre

Anàlisi jurídica

 Descriptors 

:   * sindicat
    * jove
    * alumne
    * associació
    * suport econòmic
    * alumnat
    * ajuda pública

ORDRE de 4 de novembre de 1999, de la Conselleria de Cultura, Educació i Ciència, que modifica l'Ordre de 12 de maig de 1999, per la qual es convoca concurs públic per a la concessió d'ajudes per a 1999 a associacions juvenils, entitats prestadores de serveis a la joventut, seccions juvenils dels partits polítics i de les organitzacions sindicals tinguen o no personalitat jurídica pròpia, i confederacions i federacions d'associacions d'alumnes no universitaris de la Comunitat Valenciana amb un àmbit d'actuació comunitària. [1999/M9982]
  
En el Diari Oficial de la Generalitat Valenciana de 9 de juny de 1999 es va publicar l'Ordre de la Conselleria de Cultura, Educació i Ciència per la qual es convocava concurs públic per a la concessió d'ajudes per a 1999 a associacions juvenils, entitats prestadores de serveis a la joventut, seccions juvenils dels partits polítics i de les organitzacions sindicals tinguen o no personalitat jurídica pròpia, i confederacions i federacions d'associacions d'alumnes no universitaris de la Comunitat Valenciana amb un àmbit d'actuació comunitària.
  
Per tal de donar compliment al que disposa l'article 28 de la Llei de Règim Jurídic de les Administracions Públiques i del Procediment Administratiu Comú, procedeix modificar l'apartat 2 de la base quarta de la convocatòria esmentada.
  
En conseqüència i en ús de les competències atribuïdes per l'article 35 de la Llei de Govern Valencià,
  
ORDENE
  
Únic
  
Es modifica l'apartat 2 de la base quarta que figura en l'annex I de l'Ordre de 12 de maig de 1999 de la Conselleria de Cultura, Educació i Ciència per la qual es convocava concurs públic per a la concessió d'ajudes per a 1999 a associacions juvenils, entitats prestadores de serveis a la joventut, seccions juvenils dels partits polítics i de les organitzacions sindicals tinguen o no personalitat jurídica pròpia, i confederacions i federacions d'associacions d'alumnes no universitaris de la Comunitat Valenciana amb un àmbit d'actuació comunitària, que queda redactat de la manera següent:
  
"La comissió avaluadora enviarà la seua proposta al conseller de Cultura, Educació i Ciència qui, com a president de l'Institut Valencià de la Joventut, resoldrà l'adjudicació de les subvencions."
  
DISPOSICIÓ FINAL
  
Esta ordre entrarà en vigor el dia de la seua publicació en el Diari Oficial de la Generalitat Valenciana.
  
De conformitat amb el que estableixen els articles 107, 116 i 117 de la Llei de Règim Jurídic de les Administracions Públiques i del Procediment Administratiu Comú, i els articles 10, 14 i 46 de la Llei Reguladora de la Jurisdicció Contenciosa Administrativa, contra esta ordre, que posa fi a la via administrativa, es podrà interposar potestativament recurs de reposició o, directament, recurs contenciós administratiu en els terminis i davant dels òrgans que s'indica a continuació:
  
El recurs de reposició s'haurà d'interposar davant del conseller de Cultura, Educació i Ciència en el termini d'un mes comptador a partir de l'endemà de la publicació de l'ordre.
  
El recurs contenciós administratiu s'haurà d'interposar davant del Tribunal Superior de Justícia de la Comunitat Valenciana en el termini de dos mesos a comptadors a partir de l'endemà de la publicació de l'ordre.
  
València, 4 de novembre de 1999
  
El conseller de Cultura, Educació i Ciència,